section_heading: Novinska karijera
paragraph_text: Bojan Mušćet djeluje u medijima od 1980. godine. Objavio je desetak tisuća priloga u više od sto magazina, novinskih izdanja, TV emisija i internetskih portala u Hrvatskoj, regiji, Italiji i Njemačkoj. Pisati je počeo u Omladinskom magazinu Val, najprije o glazbi a kasnije pokrivajući širok spektar tema. Glavni urednik Vala postao je 1988. Godinu dana kasnije Val broj 268 je zabranjen zbog tri teksta, dok je Mušćet optužen po članku 133 za protujugoslavensku djelatnost. Nije osuđen, ali je Val broj 268 sudskom presudom uništen. Bila je to posljednja novinska zabrana u Jugoslaviji. Paralelno s Valom sustavno je objavljivao u Poletu, Studentskom listu i Novom listu te surađivao s Radio Rijekom.